CELEX: 32004D0626(01)
Language: mt
Date: 2004-08-26 00:00:00
Title: Id-Deċiżjoni tal-Kummissjoni tas- 26 ta' Awwissu 2004 li temenda d-Deċiżjoni 98/320/KE dwar l-organizzazzjoni ta' esperiment temporanju ta' teħid ta' kampjuni ta' żrieragħ u ta' ttestjar ta' żrieragħ skond id-Direttivi tal-Kunsill 66/400/KEE, 66/401/KEE, 66/402/KEE u 69/208/KEE (innotifiikata fid-dokument bin-numru C(2004) 2942) Test b'relevanza għaż-ŻEE.

12.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               112
            
         ID-DEĊIŻJONI TAL-KUMMISSJONI
   tas-26 ta' Awwissu 2004
   li temenda d-Deċiżjoni 98/320/KE dwar l-organizzazzjoni ta' esperiment temporanju ta' teħid ta' kampjuni ta' żrieragħ u ta' ttestjar ta' żrieragħ skond id-Direttivi tal-Kunsill 66/400/KEE, 66/401/KEE, 66/402/KEE u 69/208/KEE
   (innotifiikata fid-dokument bin-numru C(2004) 2942)
   (Test b'rilevanza għaż-ŻEE)
   (2004/626/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2002/54/KE tat-13 ta' Ġunju 2002 dwar il-kummerċ taż-żerriegħa tal-pitravi (1), u b'mod partikolari l-Artikolu 19 tagħha,
   Wara li kkunsidrat id-Direttiva tal-Kunsill 66/401/KEE ta' l-14 ta' Ġunju 1966 dwar il-kummerċ taż-żerriegħa tal-pjanta tal-magħlef (2), u b'mod partikolari l-Artikolu 13a tagħha,
   Wara li kkunsidrat id-Direttiva tal-Kunsill 66/402/KEE ta' l-14 ta' Ġunju 1966 dwar il-kummerċ taż-żerriegħa taċ-ċereali (3), u b'mod partikolari l-Artikolu 13a tagħha,
   Wara li kkunsidrat id-Direttiva tal-Kunsill 2002/57/KE tat-13 ta' Ġunju 2002 dwar il-kummerċ taż-żerriegħa tal-pjanti taż-żejt u tal-fibra (4), u b'mod partikolari l-Artikolu 16 tagħha,
   Filwaqt li:
   
               (1)
            
            
               Bid-Deċiżjoni tal-Kummissjoni 98/320/KE (5) saret dispożizzjoni għal esperiment temporanju fil-livell tal-Komunità biex jiġi evalwat jekk it-teħid ta' kampjuni taż-żrieragħ u l-ittestjar taż-żrieragħ taħt superviżjoni uffiċjali jistgħux jikkostitwixxu alternattivi aħjar għall-proċeduri maħsuba għaċ-ċertifikazzjoni uffiċjali taż-żrieragħ meħtieġa mid-Direttivi 2002/54/KE, 66/401/KEE, 66/402/KEE u 2002/57/KE, mingħajr ma jwasslu għal tnaqqis sinifikanti fil-kwalità taż-żrieragħ.
            
         
               (2)
            
            
               L-esperiment temporanju għandu jiġi estiż sabiex tkun assigurata kontinwità tal-mudelli ta' kummerċ eżistenti sa l-adozzjoni tal-modifiki tad-direttivi eżistenti msemmija hawnfuq u sabiex tkun miġbura aktar informazzjoni.
            
         
               (3)
            
            
               Id-Deċiżjoni 98/320/KE għandha għalhekk tkun emendata skond dan.
            
         
               (4)
            
            
               Il-miżuri msemmija f'din id-Deċiżjoni huma skond l-opinjoni tal-Kumitat Permanenti taż-Żrieragħ u ta' Materjal tat-Tkabbir għall-Agrikultura, Ortikultura u Foresterija,
            
         ADOTTAT DIN ID-DEĊIŻJONI:
   Artikolu 1
   F'Artikolu 4 tad-Deċiżjoni 98/320/KE id-data “31 ta' Lulju 2004” hija mibdula bid-data “27 ta' April 2005”.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, fis-26 ta' Awwissu 2004.
      
         
            Għall-Kummissjoni
         
         David BYRNE
         
            Membru tal-Kummissjoni
         
      
   
   
      (1)  ĠU L 193, ta' l-20.7.2002, p. 12. Direttiva kif emendata bid-Direttiva 2003/61/KE (ĠU L 165, tat-3.7.2003, p. 23).
   
      (2)  ĠU 125, tal-11.7.1966, p. 2298/66. Direttiva kif emendata l-aħħar bid-Direttiva 2004/55/KE (ĠU L 114, tal-21.4.2004, p. 18).
   
      (3)  ĠU 125, tal-11.7.1966, p. 2309/66. Direttiva kif emendata l-aħħar bid-Direttiva 2003/61/KE. (ĠU L 165, tat-3.7.2003, p .23).
   
      (4)  ĠU L 193, ta' l-20.7.2002, p. 74. Direttiva kif emendata l-aħħar bid-Direttiva 2003/61/KE.
   
      (5)  ĠU L 140, tat-12.5.1998, p. 14.